
Здравейте, имам въпрос. Дъщеря ми скоро навърши 14 години. Родена е и живее постоянно в Гърция (и двамата родители сме бг. граждани) Знам, че по закон трябва да й се издаде лична карта, но тъй като детето расте в Гърция искаме да вземе гръцка лична карта. Проблемът е там, че това може да стане, чак след една година. Тогава има право да вземе гръцко гражданство и съответно да се издаде личната карта. Та въпросът ми е следния: Какво трябва да се направи ? Трябва ли сега да й се издаде от България, и ако вземе българска лична карта, може ли след една година да получи гръцка? Предварително благодаря! 


 

Лична карта за дете
===================

 

Здравейте, г-жо Йосифова,


всеки български гражданин е длъжен да поиска издаването на лична карта в срок до 30 дни от  

 – навършване на 14-годишна възраст, за лицата пребиваващи на територията на Република България;  

– завръщането си в страната, за лицата пребиваващи в чужбина и навършили 14 години.  

Ако дъщеря Ви живее постоянно в Гърция и няма да се завръща в България, можете да изчакате получаването на гръцка лична карта. 


Поздрави,  

адв. Николина Митова  

тел. 0898 303092


